Publication: Magyar Közlöny
Issue: MK-1998-15 (Year: 1998, Number: 15)
Era: 1990-2004
Section: szóló 1992. évi XXII. törvény, a köztisztviselők jogállásáról szóló 1992. évi XXIII. törvény, továbbá a közalkalmazottak jogállásáról szóló 1992. évi XXXIII. törvény hatálya
Paragraph Index: 161

2. Külön ki kell dolgozni az 1994. év előtt felvett lakáshitelek egyedi kezelésének olyan módszerét, amelynek során az állam, illetőleg a települési önkormányzat a hitelezőtől megvásárolja az adóssal szembeni teljes követelést oly módon, hogy a vevő (állam vagy önkormányzat) javára jelzálogjog, valamint elidegenítési és terhelési tilalom átjegyzésre kerül. 2.1. A támogatandó családok tekintetében a lakáshitelekkel összefüggő végrehajtási cselekmények felfüggesztése érdekében a pénzügyminiszter haladéktalanul folytasson tárgyalást az érintett hitelintézetekkel. 2.2. Az állami, illetőleg önkormányzati közreműködésre rendkívüli méltánylást érdemlő esetekben kerülhet sor, meghatározva a megvásárolt követelések kezelésének rendjét, a visszafizetés, az esetleges moratórium tartamát, a teljesítés rendjét. Felelős: pénzügyminiszter belügyminiszter népjóléti miniszter igazságügy-miniszter ipari, kereskedelmi és idegenforgalmi miniszter Határidő: 1998. április 30.

Source: https://magyarkozlony.hu/hivatalos-lapok/3cbcbf8ba09b404928ef40a53879b0ec6483a383/dokumentumok/1251a5d348224e041e97bb603efddd4910756318/letoltes